# Moliets e Vilamartin

Moliets e Vilamartin (Mouliets-et-Villemartin en francés) es una comuna occitana deu Vasadés istoric, en Guiana, lingüisticament gascona, administrada per lo departament de Gironda de la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Moliets e Vilamartin :
| Sent Manhe de Castilhon Castilhon de la Batalha | La Mòta de Montravèl (Dordonha) | |
| Sent Pèir de Castèths | | Flaujagas |
| | Pujòus Doleson | Senta Rigonda |

## Toponimia

* Moliets es lo plurau de molin, deu latin molinum, emb sufixe diminutiu. Dauzat vòu que sisca lo sufixe -ellum (> -èth)$^,$, mes dens aquera partida deu gascon, lo sufixe -ellum e lo sufixe -ittum donan lo medish resultat : [-e], per amudiment de las consonantas finalas e perqué i a pas de [-ɛ] a la fin d'un mot. L' -s finala fai supausar a la pluralitat deus molins, mes en Gironda, i a tant de noms de parròpias au plurau (coma Merinhàs, ancian Mairinhac), per confusion deu nom deus abitants emb lo nom de la parròquia, que i a pas de certitud absoluda. Enfin, l' -n- intervocalica a dispareishut, coma aquò se fèi adara plan mèi au migjorn (desplaçament de l'isoglòssa), dens la meitat sud de Vasadés (autre exemple : Landerroat, vengut de *Landaronad-).
* Vilamartin contunha lo latin villa (domeni rurau, puèi vilatge) e lo nom deu sent evangelizator de las Gàllias au sègle IV. Lo nom es atestat curiosament Villam Meritum (super ~) en 1126-1147, çò que sembla una maishanta latinizacion, mes lo nom deu sent devè estar pro coneishut deus monges de La Seuva Majora. I auré una auta explicacion ?
* Pica-sèga, o Pica-sèga de Moliets, es lo nom deu borg actual, plaçat sus la RD 15 Duràs-Pelagrua-Castilhon de la Batalha. Una sèga se ditz tanben un plèish, un plais, una gòrça, un randal, una randura, una baranha, etc; los sens deu vèrbe picar son nombrós, dont un qu'es « copar de lenha », çò que porré convenir. O benlèu lo nom es en relacion emb l'activitat de segar. L'origina, modèsta, porré estar un chafre personau, puèi lo nom de l'ostau de la persona entau chafrada.

## Istòria

* Entre 1795 e 1800, Moliets fusionèt emb Vilamartin

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2020 | (2026) | Patrick Coutarel | | |
| març 2001 ? | 2020 | Jean-Claude Delguel | divèrs dreta | retirat |
| | 2001 | | | |
| Totas las donadas non son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Pujòus; es adara deu canton deus Tuquets de Dordonha.

## Demografia

modificar « persona »  v · d · m 
Evolucion demografica Populacion comunala actuala (2013): 1071, totala: 1076 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 675 | 725 | 802 | 747 | 812 | 785 | 753 | 790 | 785 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 809 | 767 | 780 | 809 | 776 | 791 | 820 | 822 | 831 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 875 | 923 | 872 | 796 | 787 | 797 | 809 | 805 | 767 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 679 | 743 | 724 | 801 | 915 | 1 009 | 1 046 | 1 059 | 1 070 1 094 |
| 2009 | 2010 |
| 1 081 1 105 | 1 094 1 118 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* La fusion emb Vilamartin se vei pas dens las chifras de populacion en 1800
* En 2019 la populacion èra de 1032 abitants e la densitat èra de 64,86 ab/km².

### Demografia de Vilamartin

* 1793 : 700 abitants

## Veire tanben

* Comunas de Gironda

## Nòtas

* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 483-484
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 225
* ↑ http://cassini.ehess.fr/cassini/fr/html/fiche.php?select_resultat=24190
* ↑ http://cassini.ehess.fr/cassini/fr/html/fiche.php?select_resultat=61092
* Portau de Guiana